Cuneiform Tablet Kt 91/k 395 (AKT 8 173)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-lu-lá-a DUMU a-li-a KIŠIB a-šur-pì-lá-aḫ DUMU šu-a-nim a-mur-IŠTAR ú en-um-a-šur iṣ-bu-tù-ni-a-tí-ma dí-šu-nu ni-dí-ma i-ta-ma a-mur-IŠTAR i-na šu-ga-ri-e ša a-šur ṭup-pá-am en-um-a-šur ša be-ú-lá-at a-bi₄-šu IGI be-lá-nim ú ma-ṣí-ì-lí DUMU bu-zu-zi-im lá ú-kà-li-mu-ma i-ta-ma-ma ú en-um-a-šur ṭup-pá-am ša ku-nu-ki-šu en-um-a-šur a-na a-mur-IŠTAR i-dá-an ša ki-ma a-na be-ú-lá-at a-šur-i-mì-tí me-er-at e-lá-ma ú me-er-ú e-lá-ma a-na a-mur-IŠTAR lá i-tù-ru-ni ITU.1.KAM be-el-té-É.GAL-lim li-mu-um ša qá-té en-na-ma-nim a-wi-lu a-ni-ú-tum da-a-a-nu